**Hasznos tippek szállást keresőknek**

**#1: amint visszaigazolták a nominálásodat és elfogadták a jelentkezésedet, AZONNAL jelentkezz koliba! Ne gondolkodj azon, hogy melyikbe, csak jelentkezz, különben lemaradsz!**

* Telefonszám esetén inkább hívás/videohívás, mint chat
* Google Maps-en csekkolni a címeket
* az ország nyelvének alap szintű ismerete jó, ha van (egyesek el is várják)
* alap bemutatkozás, amit azonnal küldeni lehet benne:
  + név, életkor, szak
  + mit keresel? mennyiért? milyen időtartamra? esetleges igények
  + hobbik, preferenciák
  + önjellemzés, nyelvek, egyéb hasznos tudnivalók rólad
  + ha van valami, amivel „el tudod adni magad” (pl. imádod az ország kultúráját;)
  + van-e lakótársi tapasztalatod (pl. kollégista vagy), kaptál-e oltást?
* olaszoknál bevett gyakorlat, hogy 1 éves szerződéseket kötnek, így előfordulhat, hogy ha vki helyére mész, nem kötnek veled új szerződést (mert akkor azt újra fel kellene bontani és később újra megkötni), hanem elengedik az árát és csak a bérleti díjat kell fizetned (de mindenképp érdemes vmilyen bizonyítékot szerezned arról, hogy tényleg ott lakhatsz)
* **ne utalj előre semmit**, az első mindig a lakásszemle (lehetőleg videohívásban!)

**Red flags:**

* „külföldön van/nem elérhető” a főbérlő 🡪 sztornó
* egész lakás egy szoba áráért/belvárosi lakás gyanúsan olcsón 🡪 sztornó
* a képeken túl rendezett/üres lakás (értsd: szállodai rend és tisztaság, összehajtott törölközők, nincsenek használati eszközök, mintha sosem használták volna a bútorokat) 🡪 sztornó
* személyes adatokat kér, de videohívás igényére felszívódik 🡪 sztornó
* ha létezik a szállás, akkor meg kell tudnod találni valós oldalon, mint hirdetés (kereshető, hivatkozható)